CELEX: 62021TN0285
Language: et
Date: 2021-05-21 00:00:00
Title: Kohtuasi T-285/21: 21. mail 2021 esitatud hagi – Alliance française de Bruxelles-Europe jt versus komisjon

12.7.2021   
            
            
               ET
            
            
               Euroopa Liidu Teataja
            
            
               C 278/63
            
         
      21. mail 2021 esitatud hagi – Alliance française de Bruxelles-Europe jt versus komisjon
      (Kohtuasi T-285/21)
      (2021/C 278/86)
      Kohtumenetluse keel: prantsuse
      
         Pooled
      
      
         Hagejad: Alliance française de Bruxelles-Europe (Brüssel, Belgia) ja teised 7 hagejat (esindaja: advokaat E. van Nuffel d’Heynsbroeck)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  peatada kuni ajutiste meetmete kohaldamise menetlust lõpetava määruse tegemiseni Euroopa Komisjoni selle otsuse täitmine, millega otsustatakse sõlmida hankeleping seoses hankeosaga 4 (prantsuse keel) hanke raames, mis puudutab raamlepinguid Euroopa Liidu institutsioonide, organite ja asutuste keeleõppe kohta (nr HR/2020/OP/0014), esmalt konsortsiumiga CLL Centre de Langues – Allingua ja teisena hagejatest koosneva konsortsiumiga Alliance Europe Multilingue, ning määrata kõigi muude vajalike meetmete võtmine, eelkõige selle lepingu peatamise toime, mis võimalikult sõlmiti finantsmääruse artiklis 175 ette nähtud ooteaga rikkudes;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitavad hagejad kolm väidet.
      
                  1.
               
               
                  Esimene väide, et ei ole esitatud piisavaid põhjendusi, rikkudes sellega finantsmääruse artikli 170 lõiget 3. Sellega seoses väidavad hagejad, et hagejate esitatud pakkumuse omadusi ning kõige edukamaks osutunud pakkuja pakkumuse tunnuseid ja eeliseid käsitlevate põhjenduste analüüsist ei ilmne mingit korrelatsiooni hindamise ja omistatud asetuse vahel ning seetõttu ei ole võimalik mõista, mis põhjusel on hagejate pakkumus kehvema asetusega kui parema asetusega pakkuja pakkumus.
               
            
                  2.
               
               
                  Teine väide, et kaalutlusõigust ei ole õigesti kasutatud, sest Euroopa Komisjon jättis oma hindamisest välja hagejate pakkumuse tehnilise ettepaneku osad, millele saab ligi nende pakkumusse integreeritud kodeeritud hüperlingi kaudu, ja põhjendas seda sellega, et neid osi võib esitada või muuta pärast pakkumuste esitamiseks määratud tähtaja möödumist, kuid komisjon ei kontrollinud konkreetselt, kas selline risk esineb.
               
            
                  3.
               
               
                  Kolmas väide, mis esitati täiendavalt ja mille kohaselt on tegemist ilmse hindamisveaga, sest hagejate esitatud pakkumuse olemuslike tunnuste hindamise ja kvaliteedikriteeriumidele omistatud asetuse vahel puudub selge korrelatsioon.